Es arbes s’auien inclinat entàs arrominguères, e es arrominguères auien pujat enquias arbes; era planta auie escalat, era arrama s’auie acorbaishat; çò que s’arrossègue peth solèr cercaue çò que s’esten en aire; çò que flote en vent s’auie inclinat entad açò que viu entre era mossa; socs e arrames, huelhes e fibres, camères e arrominguères, sirments e espies s’auien barrejat, trauessat, entrelaçat, confonut; era vegetacion en ua estreta e prigonda abraçada, auie celebrat e realizat, ara vista deth Creador satisfèt, e en aqueth espaci de tres cents pès quarrats, eth sant mistèri dera fraternitat, simbòl dera fraternitat umana.